NÁRODNÁ RADA SLOVENSKEJ REPUBLIKY

**IV. volebné obdobie**

Číslo: 1761/2009

**1229a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona o ochrane pred povodňami (tlač 1229) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo, životné prostredie a ochranu prírody ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 1699 z 27. októbra 2009 pridelila vládny návrh zákona o ochrane pred povodňami (tlač 1221) na prerokovanie týmto výborom:

 **Ústavnoprávnemu výboru Národnej rady Slovenskej republiky**

 **Výboru Národnej rady Slovenskej republiky pre pôdohospodárstvo, životné prostredie a ochranu prírody**

 **Výboru Národnej rady Slovenskej republiky pre verejnú správu a regionálny rozvoj a**

 **Výboru Národnej rady Slovenskej republiky pre obranu a bezpečnosť**

 Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky uznesením č. 759 z 19. novembra 2009 s vládnym návrhom zákona **súhlasil** a odporučil ho Národnej rade Slovenskej republiky **schváliť** **s pripomienkami.**

Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením č. 495 z 24. novembra 2009 s vládnym návrhom zákona **súhlasil**  a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre verejnú správu a regionálny rozvoj uznesením č. 325 z. 26. novembra2009 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre obranu a bezpečnosť uznesením č. 301 z 19. novembra 2009 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

 Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

1. K § 1:

§ 1 znie:

„Tento zákon ustanovuje

a) opatrenia na ochranu pred povodňami a povinnosti pri hodnotení a manažmente povodňových rizík s cieľom znížiť nepriaznivé dôsledky povodní na ľudské zdravie, životné prostredie, kultúrne dedičstvo a hospodársku činnosť,

b) plánovanie, organizáciu a riadenie ochrany pred povodňami,

c) povinnosti a práva orgánov štátnej správy, orgánov ochrany pred povodňami, vyšších územných celkov a obcí,

d) povinnosti a práva právnických osôb, fyzických osôb – podnikateľov a fyzických osôb (ďalej len „osoba“) pri ochrane pred povodňami,

e) zodpovednosť za porušenie povinností uložených týmto zákonom.“

 Legislatívno-technická úprava pre lepšiu zrozumiteľnosť a zvýraznenie obsahu legislatívnej skratky „osoba“.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

2. K § 2 ods. 1 písm. e)

V § 2 ods. 1 písm. e) sa slová „chránené územie je územie“ nahrádzajú slovami „chránené územie na účely tohto zákona je územie“.

Pojem „chránené územie“ je všeobecne spájaný s právnou úpravou ochrany prírody a krajiny, preto je potrebné v tejto osobitnej právnej úprave použitie identického pojmu vyjadriť legislatívne zaužívaným spôsobom.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

 3. K § 2 ods. 2 písm. g)

 V písmene g) sa slová „hydroenergetickej stavbe“ nahrádzajú slovami „vodnej elektrárni“.

Precizovanie formulácie uvedením zaužívaného pojmu „vodná elektráreň“.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

4. K § 2 ods. 6 písm. b)

V písmene b) sa slová „užívateľovi na vodnej stavbe,3) ktorá sa nachádza vo vodnom toku“ nahrádzajú slovami „užívateľovi vodnej stavby,3) ktorá sa nachádza na vodnom toku“.

Formulačná pripomienka v súlade so zaužívanou terminológiou zákona č. 364/2004 Z .z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon). v znení neskorších predpisov

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

5. K § 2 ods. 6 písm. b) a c):

V písmenách b) a c) sa za slovo „aktivity“ vkladajú slová „a III. stupňa povodňovej
 aktivity“.

 Na vodných tokoch a vodných stavbách nevznikajú povodňové škody len počas II. stupňa povodňovej aktivity ale aj počas III. stupňa povodňovej aktivity, čo nie je dostatočne zdôraznené.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

6. K § 2 ods. 7

V odseku 7 sa slová „právoplatné stavebné povolenie“ nahrádzajú slovami „právoplatné kolaudačné rozhodnutie alebo stavebné povolenie“.

Legislatívna pripomienka v súlade s analogickými ustanoveniami návrhu zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

7. K § 3

V ods. 2, bod f) sa za slovo „užívatelia“ vkladá slovo „pozemkov,“

Pri protipovodňovej ochrane sú dôležité aj užívatelia pozemkov.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

8. K § 4 ods. 2 písm. b) a c):

V písmene b) sa vypúšťajú slová „a stabilizujú koryto vodného toku“ a slová „úprava
 vodných tokov“ a v písmene c) sa za slová „ako sú“ vkladajú slová „úprava vodných
 tokov“.

 Úpravy vodných tokov väčšinou nezmenšujú maximálny prietok povodne, ale chránia územie pri vodnom toku pred zaplavením
a stabilizácia koryta je organickou súčasťou úpravy vodného toku, preto sa nemusí explicitne uvádzať v texte zákona.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

9. K § 5

V odseku 1 sa v prvej vete za slovom „rizika“ mení text vety nasledovne: „sa vypracováva za účelom hodnotenia odtokových podmienok v povodí vzhľadom na pravdepodobnosť výskytu povodní a za účelom hodnotenia ich potenciálnych nepriaznivých dôsledkov na ľudské zdravie, životné prostredie, kultúrne dedičstvo a na hospodársku činnosť.“

Upresnenie významu textu.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

10. K § 5

Vkladá sa nový odsek 2 v znení:

„ (2) Podkladom pre predbežné hodnotenie povodňového rizika a plány manažmentu povodňového rizika je aj hodnotenie odtokových pomerov, podmienok pre vznik povodní ako aj podmienok pre zvýšenie retenčnej schopnosti krajiny. Ako podklad sa vypracuje súbor priestorových údajov Krajinno-ekologická základňa integrovaného manažmentu krajiny o relevantných prvkoch abiotických komplexov krajinyxi) v povodiach, najmä morfometrické ukazovatele reliéfu, fyzikálne vlastnosti pôdy a geologického podložia, ako aj priestorové údaje o prvkoch súčasného využitia zeme. Zber, spracovanie, uchovávanie a poskytovanie relevantných priestorových údajov bude zabezpečovať Ministerstvo životného prostredia Slovenskej republiky (ďalej len „ministerstvo“) v rámci Národnej infraštruktúry priestorových informáciíxii) .“

**\_\_\_\_**

xi) §139a ods. 3 Zákona 50/1976 Zb. o územnom plánovaní a stavebnom poriadku (stavebný zákon) v znení neskorších predpisov

xii) Zákon .....2009 Z. z. o národnej infraštruktúre pre priestorové informácie

Potreba vytvorenia informačnej základne o krajine pre tvorbu prevenčných opatrení.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

11. K § 5

V pôvodnom odseku 2 sa v druhej vete slová „Ministerstvo životného prostredia Slovenskej republiky (ďalej len „ministerstvo“) nahradzujú slovom „ministerstvo“.

Prvý výskyt legislatívnej skratky sa presunul do predchádzajúceho odseku.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

12. K § 6 ods. 4:

V odseku 4 sa slová „nevznikol nárok na odškodnenie nad rámec povodňových škôd“ nahrádzajú slovami“ nevznikne nárok na vymáhanie jednorazového odškodnenia“.

 Pri vzniku povodňových škôd návrh zákona neustanovuje priamy právny nárok na odškodnenie. O kompenzácii povodňových škôd rozhoduje vláda SR na základe správ o priebehu a následkoch povodní.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

13.K § 8

V odseku 1 v druhej vete sa zmení sled textu, tak, že po slovách „zamerané na“veta bude znieť: „zníženie pravdepodobnosti záplav územia povodňami a na zníženie potenciálnych nepriaznivých následkov záplav na ľudské zdravie, životné prostredie, kultúrne dedičstvo, hospodársku činnosť.“

Ciele plánu manažmentu sa majú zamerať najprv na prevenciu, potom na následky.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

14. K § 8 ods. 2

V odseku 2 sa slová „ochranu prírody, plavebnú infraštruktúru a prístavnú infraštruktúru“ nahrádzajú slovami „ochrana prírody, plavebná infraštruktúra a prístavná infraštruktúra“.

Formulačná pripomienka v súlade s legislatívnym zámerom; ide o ďalšie faktory, ktoré zohľadňuje plán.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

15. K poznámke pod čiarou k odkazu 15

Poznámka pod čiarou k odkazu 15 znie:

„15) § 4c ods. 5 zákona č. 364/2004 v znení zákona č. 384/2009 Z. z.“.

Legislatívna pripomienka, ktorou sa precizuje odkaz vzhľadom k obsahu normatívneho ustanovenia a dopĺňa posledná novela vodného zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

16. § 8

Vkladajú sa nové odseky 4, 5 a 6, ktoré znejú:

„(4) Pre zabezpečenie preventívnych opatrení ochrany pred povodňami sa podľa priestorových údajov z krajinno-ekologickej základne pre integrovaný manažment krajiny podľa § 5 ods. 2 vypracuje Návrh opatrení dlhodobého manažmentu povodí.

(5) Návrh opatrení dlhodobého manažmentu povodí bude minimálne obsahovať priemet územného systému ekologickej stability, významných krajinných prvkov a ekostabilizačných opatrení ako samostatný novovytvorený návrhxiii) , alebo tieto budú prevzaté z existujúcich projektov pozemkových úpravxiv) a z územných plánovxv), alebo bude obsahovať ekologicky optimálne priestorové usporiadanie a funkčné využívania územia (krajinno-ekologický plán)xvi) z existujúcich územných plánov. Okrem toho návrh bude obsahovať priestorový priemet území ochrany prírodyxvii), chránených území vodných zdrojovxviii,xix), pôdnych zdrojovxx), lesných zdrojovxxi) a nerastných zdrojovxxii) . Podrobný obsah a rozsah Krajinno-ekologickej základne pre integrovaný manažment krajiny a Návrhu opatrení dlhodobého manažmentu povodí ministerstvo stanoví všeobecne záväzným predpisom.

(6) Návrhy opatrení dlhodobého manažmentu povodí sú súčasťou Plánu manažmentu povodňového rizika a podkladom pre projekty pozemkových úprav, pre územné plány a územné rozhodnutia.“

**\_\_\_\_**

xiii) §2 ods. 2 písm. a), c), d), f) Zákona 543/2002 Z. z. o ochrane prírody a krajiny

xiv) §1 ods. 1 a 2 Zákona Slovenskej národnej rady 330/1991 Zb. o pozemkových úpravách, usporiadaní pozemkového vlastníctva, obvodných pozemkových úradoch, pozemkovom fonde a o pozemkových spoločenstvách v znení neskorších predpisov

xv) § 7a ods. 2c, §13 ods.3 Zákona 50/1976 Zb. o územnom plánovaní a stavebnom poriadku (stavebný zákon) v znení neskorších predpisov

xvi) §139a ods. 4 Zákona 50/1976 Zb. o územnom plánovaní a stavebnom poriadku (stavebný zákon) v znení neskorších predpisov

xvii) Zákon 543/2002 Z. z. o ochrane prírody a krajiny

xviii) Zákon 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon)

xix) Zákon 538/2005 Z .z. o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a o zmene a doplnení niektorých zákonov

xx) Zákon 220/2004 Z. z. o ochrane a využívaní poľnohospodárskej pôdy

xxi) Zákon 326/2005 Z. z. o lesoch

xxii) Zákon 569/2007 Z .z. o geologických prácach

Ostatné odseky sa primerane prečíslujú.

Potreba vytvorenia nástrojov pre tvorbu a uplatnenie prevenčných opatrení.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

17. K § 9

Názov paragrafu znie:

„Koordinácia plánu manažmentu povodňového rizika s plánom manažmentu povodia a ostatnými priestorovými plánovacími nástrojmi“

Je potrebná koordinácia aj s nástrojmi iných rezortov.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

18. K § 9

Vkladajú sa nové odseky 1, 2 a 3, ktoré znejú:

„ (1) Za účelom dosiahnutia optimálnej ochrany pred povodňami návrh opatrení podľa § 8 ods. 4, plán manažmentu povodňového rizika ako aj plán manažmentu povodia musia byť koordinované s ostatnými nástrojmi plánovania územia, najmä s projektmi pozemkových úpravxxiii) a územných plánovxiv) a lesných hospodárskych plánovxxi), s ktorými budú spoločne tvoriť nástroj integrovaného manažmentu krajiny na celej ploche správneho územia povodia.“

(2) Návrhy preventívnych protipovodňových opatrení podľa plánu manažmentu povodňového rizika sa považuje za dôvod na nariadenie pozemkových úprav(xxv) . Priestorové objekty, najmä prvky územného systému ekologickej stability a významné krajinné prvkyxiii) v návrhu protipovodňových opatrení sa budú považovať za spoločné zariadenia podľa osobitného predpisuxxvi).

(3) Návrhy preventívnych protipovodňových opatrení podľa plánu manažmentu povodňového rizika sa považujú za záväzný regulatív v územnoplánovacej dokumentácii(xxvii). Na priestorové objekty, najmä prvky územného systému ekologickej stability a významné krajinné prvkyxiii) v návrhu protipovodňových opatrení môže stavebný úrad vydať územné rozhodnutie o využití územia alebo rozhodnutie o chránenej časti krajiny podľa osobitného predpis xxviii).

\_\_\_\_

xxiii) Zákon Slovenskej národnej rady 330/1991 Zb. o pozemkových úpravách, usporiadaní pozemkového vlastníctva, obvodných pozemkových úradoch, pozemkovom fonde a o pozemkových spoločenstvách v znení neskorších predpisov

xiv) §1 ods. 1 a 2 Zákona Slovenskej národnej rady 330/1991 Zb. o pozemkových úpravách, usporiadaní pozemkového vlastníctva, obvodných pozemkových úradoch, pozemkovom fonde a o pozemkových spoločenstvách v znení neskorších predpisov

xxi) Zákon 326/2005 Z. z. o lesoch

xxv) § 2 ods. 1. d), e), g) a ods.2 Zákona Slovenskej národnej rady 330/1991 Zb. o pozemkových úpravách, usporiadaní pozemkového vlastníctva, obvodných pozemkových úradoch, pozemkovom fonde a o pozemkových spoločenstvách v znení neskorších predpisov.

xiii) §2 ods. 2 písm. a), c), d), f) Zákona 543/2002 Z. z. o ochrane prírody a krajiny

xxvi) § 12 ods. 4 b), c), d) a ďalšie príslušné ustanovenia Zákona Slovenskej národnej rady 330/1991 Zb. o pozemkových úpravách, usporiadaní pozemkového vlastníctva, obvodných pozemkových úradoch, pozemkovom fonde a o pozemkových spoločenstvách v znení neskorších predpisov

xxvii) §13 ods. 3 a 4. Zákona 50/1976 Zb. o územnom plánovaní a stavebnom poriadku (stavebný zákon) v znení neskorších predpisov

xiii) §2 ods. 2 písm. a), c), d), f) Zákona 543/2002 Z. z. o ochrane prírody a krajiny

xxviii) §39b a 39c Zákona 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.

Ostatné odseky sa primerane prečíslujú.

Konkretizácie obsahu koordinácie s pozemkovými úpravami a územným plánovaním.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

19. K § 10 ods. 3 písm. c)

V písmene c) sa slová „plány záchranných prác“ nahrádzajú slovami „povodňové plány záchranných prác“.

Legislatívna pripomienka v súlade s obsahom ustanovenia § 10 ods. 1.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

20. K § 11 ods. 4 písm. c)

V písmene c) sa slová „ak vodou“ nahrádzajú slovami „vtedy, keď vodou“.

Legislatívna a štylistická pripomienka, ktorou sa zabezpečuje väzba na úvodnú vetu a zrozumiteľnosť ustanovenia.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

21. K § 11 ods. 5 písm. d)

V písmene d) sa slová „ak vodou“ nahrádzajú slovami „vtedy, keď vodou“.

Legislatívna a štylistická pripomienka, ktorou sa zabezpečuje väzba na úvodnú vetu a zrozumiteľnosť ustanovenia.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

22. K § 11 ods. 10:

V odseku 10 sa za slovo „dokončia“ vkladajú slová „povodňové zabezpečovacie práce a“.

 Počas III. stupňa povodňovej aktivity sa vykonávajú povodňové zabezpečovacie práce spolu s povodňovými záchrannými prácami.

 Po odvolaní III. stupňa povodňovej aktivity sa do času odvolania
 II. stupňa povodňovej aktivity musia dokončiť aj povodňové
 zabezpečovacie práce.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

23. K § 13 ods. 1 písm. a)

V písmene a) sa slová „plánu povodňových zabezpečovacích prác“ nahrádzajú slovami „povodňového plánu zabezpečovacích prác“ a slová „povodňového plánu povodňových zabezpečovacích prác“ sa nahrádzajú slovami „povodňového plánu zabezpečovacích prác“.

Legislatívna pripomienka, ktorou sa precizuje názvy plánov v súlade s ustanovením § 10 ods. 1 návrhu zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

24. K § 14 ods. 3 písm. c)

V písmene c) sa slová „ohrozeným územne príslušným orgánom ochrany pred povodňami,“ nahrádzajú slovami „orgánom ochrany pred povodňami, ktoré pôsobia na dotknutom území,“.

Štylistická pripomienka rešpektujúca predkladateľov zámer.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

25. K § 14 ods. 4

V odseku 4  sa na konci pripájajú slová „o hraničných vodách“.

Rovnako v § 23 písm. c) dvanástom bode.

Precizovanie formulácie v záujme spresnenia a zdôraznenia druhu medzištátnych zmlúv.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

26. K § 19 ods. 1 písm. a):

V odseku 1 písm. a) sa za slovo „aktivity“ vkladajú slová „ a III. stupňa povodňovej aktivity
 a mimoriadnej situácie“.

Ide o jednoznačné vyjadrenie, že subjekty uvedené v prvom a druhom bode sú povinné predkladať priebežné správy o povodňovej situácii aj počas III. stupňa povodňovej aktivity a mimoriadnej situácie.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

27. K § 19 ods. 1 písm. a) prvý bod:

 V odseku 1 písm. a) prvom bode sa za slovo „území“ vkladajú slová „a zhotovitelia stavieb,
 ktoré zasahujú do vodného toku alebo na inundačné územie“.

Ide o doplnenie ustanovenia z toho dôvodu, že § 10 ustanovuje, že povodňové zabezpečovacie práce vykonávajú aj zhotovitelia stavieb, ktoré zasahujú do vodného toku alebo na inundačné územie a preto sú povinní tiež predkladať priebežné správy o povodňovej situácii.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

28. K § 19 ods. 1 písm. b):

 V písmene b) sa za slovo „aktivity“ vkladá čiarka a slová „okrem obdobia od vyhlásenia
 po odvolanie mimoriadnej situácie“.

Ide o spresnenie ustanovenia za účelom jeho jednoznačnosti. Počas mimoriadnej situácie povodňové záchranné práce riadia orgány MV SR podľa zákona č. 42/1994 Z. z. o civilnej ochrane obyvateľstva a v súlade s tým v § 19 ods. 1 písm. c) sa ustanovuje, že priebežné správy o povodňovej situácii predkladajú obvodné úrady a obvodné úrady v sídle kraja. Obvodné úrady životného prostredia a krajské úrady životného prostredia počas mimoriadnej situácie priebežné správy nepredkladajú ale ich len dostávajú.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

29.K § 19 ods. 3

V odseku 3 sa slová „písm. c) až f)“ nahrádzajú slovami „písm. c) až e)“.

Oprava vnútorného odkazu; citované ustanovenie neobsahuje písmeno f).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

30. K § 19 ods. 8 písm. a) a § 34 písm.  h):

V § 19 ods. 8 písm. a) a § 34 písm. h) sa za slovo „prostredia“ vkladajú slová „a obvodnému
 úradu v sídle kraja“.

Vyhodnotenie povodňových záchranných prác na území obvodu vykonáva obvodný úrad a povodňové záchranné práce vykonané na území kraja vyhodnocuje obvodný úrad v sídle kraja. Z uvedeného dôvodu musí mať obvodný úrad ustanovenú povinnosť predložiť vyhodnotenie záchranných prác obvodnému úradu v sídle kraja.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

31. K § 20 ods. 6 písmeno e) znie:

V odseku 6 písmeno e):

 „e) stavby, objekty alebo zariadenia, ktoré obsahujú škodlivé látky a obzvlášť škodlivé
 látky“.

 Ide o zosúladenie pojmov so zákonom č. 384/2009 Z. z., ktorým sa
 mení zákon č. 364/2004 Z. z. o vodách. Pojem „nebezpečné látky“ sa
 nahrádzajú pojmom „škodlivé látky a obzvlášť škodlivé látky“.
 Zákon nadobudol účinnosť 1. novembra 2009.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

32. K § 20 ods. 8 písm. d)

 Písmeno d) znie:

 „d) vodné elektrárne,“.

Precizovanie formulácie uvedením zaužívaného pojmu „vodná elektráreň“.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

33. K § 21 ods. 1

V odseku 1 sa slová „na ktorom je zakázané povoľovať stavby a činnosti podľa § 20 odsekov 6 a 7“ nahrádzajú slovami „na ktorom sú zakázané stavby a činnosti podľa § 20 ods. 6 a 7“.

Legislatívna pripomienka, ktorou sa rešpektuje legislatívny zámer a zdôrazňuje  adresát normatívneho ustanovenia (zakazuje sa stavba, nie povolenie stavby).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

34. K § 23 písm. c) siedmy bod

V siedmom bode sa čiarka za slovom „rizika“ nahrádza bodkočiarkou za slová „sprístupnenie“ sa vkladajú slová „týchto návrhov“.

Gramatická a štylistická pripomienka, ktorá v záujme zrozumiteľnosti akcentuje predmet sprístupňovania.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

35. K § 24 písm. c) ôsmy bod a § 25 písm. c) deviaty bod:

V § 24 písm. c) ôsmom bode a v § 25 písm. c) deviatom bode sa vypúšťajú slová
„a vyhotovuje ich súpis, zabezpečuje riadne uskladnenie a udržiavanie vecných
 prostriedkov“.

Krajský úrad životného prostredia a obvodný úrad životného prostredia v rámci svojich možností zabezpečujú vecné prostriedky na ochranu pred povodňami, ale vyhotovovanie ich súpisu, uskladňovanie a udržiavanie vecných prostriedkov nemôže patriť medzi povinnosti úradov.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

36. K § 24 písm. c) deviaty bod:

V písm. c) deviatom bode sa slová „vykonáva povodňovú prehliadku v súčinnosti“ nahrádzajú slovami „zabezpečuje vykonanie povodňovej prehliadky v súčinnosti s obvodnými úradmi životného prostredia a“.

Krajské úrady životného prostredia nemajú dostatok kapacít na to, aby mohli priamo vykonávať povodňové prehliadky na všetkých vodných tokoch, ktoré pretekajú územiami dvoch a viacerých obvodov. Z uvedeného dôvodu treba zachovať doterajšiu prax, podľa ktorej krajský úrad životného prostredia zabezpečuje vykonávanie povodňových prehliadok v úzkej spolupráci s obvodnými úradmi životného prostredia.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

37*.*K § 24 písm. d) siedmy bod, § 25 písm. d) siedmy bod

V § 24 písm. d) siedmom bode a v § 25 písm. d) siedmom bode sa za slovo „ostatných“
vkladá slovo „záchranných“ .

Ide o zosúladenie pojmov podľa zákona č. 129/2002 Z. z. o integrovanom záchrannom systéme.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

38. K § 25 písm. c) piaty bod:

V  § 25 písm. c) piatom bode sa na konci pripájajú tieto slová „a povodňový plán
zabezpečovacích prác správcu drobného vodného toku“.

Ide o doplnenie kompetencie obvodného úradu životného prostredia o schvaľovanie povodňových plánov zabezpečovacích prác správcov drobných vodných tokov.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

39. K § 25 písm. d) desiatemu bodu

V desiatom bode sa slová „pomoc správcom vodných tokov, vlastníci, správcovia a užívatelia stavieb,“ nahrádzajú slovami „pomoc správcom vodných tokov, vlastníkom, správcom a užívateľom stavieb,“.

Štylistická pripomienka, ktorou sa precizujú subjekty, ktorým sa poskytne pomoc.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

40. K § 25 písm. d) jedenástemu bodu

V jedenástom bode sa slová „ukladá povinnosť osobe poskytnúť“ nahrádzajú slovami „ukladá osobe povinnosť poskytnúť“.

Precizovanie formulácie v záujme odstránenia nezrozumiteľnosti; v pôvodnej formulácii zdanlivo chýba subjekt povinnosti.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

41. K § 26 ods. 3 písm. a) piatemu bodu

V piatom bode sa slová „a plán zabezpečovacích prác predkladá“ nahrádzajú slovami „a tento predkladá“.

Legislatívna pripomienka, ktorou sa zdôrazňuje druh plánu, ktorý sa spracúva a predkladá na schválenie.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

42. K § 36 ods. 1 písm. b) 12. bod

V odseku 1 písm. b) 12. bode sa za slovo „alebo“ vkladá slovo „ostatné“.

Ide o zosúladenie pojmov podľa zákona č. 129/2002 Z. z. o integrovanom záchrannom systéme.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

43. K § 36 ods. 2 sa na konci dopĺňajú slová „počas povodne“

Správa by nemal vstupovať na nehnuteľnosť bez predchádzajúceho súhlasu vlastníka nehnuteľnosti. Toto pravidlo je možné porušiť jedine v prípade mimoriadnej situácie, za ktorú sa dá považovať povodeň.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

44. K § 41 ods. 2 písm. b)

V písmene b) sa slová „ktorú majú vo vlastníctve,“ nahrádzajú slovami „ktorú má vo vlastníctve,“.

Gramatická oprava, ktorá zohľadňuje subjekt, ktorý je vlastníkom nehnuteľnosti a je povinný umožniť vstup.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

45. K poznámke pod čiarou k odkazu 50

Poznámka pod čiarou k odkazu 50 znie:

„50) Zákonník práce.“.

Oprava obsahu poznámky pod čiarou v súlade s legislatívnym zámerom.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

46. K § 41 ods. 5

V odseku 5 sa slová „odseku 2 písm. b)“ nahrádzajú slovami „odseku 2 písm. c)“.

Legislatívno-technická oprava vnútorného odkazu vyplývajúca z obsahu ustanovenia.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

47. K § 43 ods. 2:

§ 43 odsek 2 znie:

„(2) Výdavky, ktoré vznikli počas povodne vlastníkovi, správcovi alebo užívateľovi pri vykonávaní opatrení na ochranu stavby alebo hnuteľného majetku v inundačnom území a v povodňou ohrozenom území, uhrádza vlastník správca alebo užívateľ.“.

Ide o jednoznačnú úpravu ustanovenia, podľa ktorého počas povodne znáša výdavky na vykonávanie opatrení na ochranu majetku v inundačnom území a na povodňou ohrozenom území jeho vlastník, správca alebo užívateľ.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

48. K § 44 ods. 4

V odseku 4 sa slová „§ 41 ods. 2 písm. b)“ nahrádzajú slovami „§ 41 ods. 2 písm. c)“.

Legislatívno-technická oprava vnútorného odkazu, vyplývajúca z obsahu ustanovenia.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

49. K § 45 ods. 1

V odseku 1 sa slová „je povinný vytvoriť“ nahrádzajú slovami „je povinný zabezpečiť“.

Legislatívna pripomienka, ktorou sa precizujú povinnosti súvisiace so zabezpečovaním vecných prostriedkov na povodňové zabezpečovacie práce.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

50. K § 47 ods. 1 písm. c):

 V odseku 1 písmeno c) znie:

„c) umiestnil a prevádzkoval stavbu, objekt alebo zariadenie, ktoré obsahuje škodlivé látky
 a obzvlášť škodlivé látky,“.

 Ide o zosúladenie pojmov so zákonom č. 384/2009 Z. z., ktorým sa
 mení zákon č. 364/2004 Z. z. o vodách. Pojem „nebezpečné látky“ sa
 nahrádzajú pojmom „škodlivé látky a obzvlášť škodlivé látky“.
 Zákon nadobudol účinnosť 1. novembra 2009.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

51.K § 50

V ods. 2. sa pridáva nové písmeno c) v znení:

„c) o obsahu a rozsahu Krajinno-ekologickej základne pre integrovaný manažment krajiny a Návrhu opatrení dlhodobého manažmentu povodí podľa §8 ods. 5.,“

Ostatné odseky sa primerane prečíslujú.

Nové zmocnenie.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

52. K § 53

V § 53 sa slová „1. decembra 2009“ nahrádzajú slovami „1. februára 2010“.

Neskoršiu účinnosť zákona navrhujeme z toho dôvodu, že treba rátať s lehotou potrebnou na prerokovanie návrhu zákona jeho podpísanie a vyhlásenie pri zachovaní potrebnej legisvakančnej lehoty.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

53. K Prílohe 1. bodu

V 1. bode sa za slová „kap. 15/zv. 5“ vkladá bodkočiarka a slová „Ú. v. ES L 327, 22.12. 2000“ a za slová „kap. 15/zv. 6“ sa vkladá bodkočiarka a slová „Ú. v. ES L 331, 15.12. 2001“.

Legislatívno-technická úprava.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

54. K Prílohe 2. bodu

V 2. bode sa v zátvorke vypúšťa lomítko a číslo „27“.

Legislatívno-technická úprava.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Výbor Národnej rady Slovenskej republiky pre verejnú správu a regionálny rozvoj**

**Výbor Národnej rady Slovenskej republiky pre obranu a bezpečnosť**

**Gestorský výbor odporúča schváliť**

55. V celom návrhu zákona:

**–** slovo „náklady“ nahradiť slovom „výdavky“

* slovo „vypracováva“ slovom „vypracúva“.

 Ide o zosúladenie pojmov v celom návrhu zákona.

**Výbor Národnej rady Slovenskej republiky pre pôdohospodárstvo, životné prostredie a ochranu prírody**

**Gestorský výbor odporúča schváliť**

**V.**

 Gestorský výbor odporúča hlasovať o bodoch spoločnej správy nasledovne:

 O bodoch spoločnej správy č. 1 až 55 hlasovať spoločne s návrhom gestorského výboru uvedené body **schváliť.**

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona o ochrane pred povodňami (tlač 1229) **schváliť** v znení schválených pozmeňujúcich a doplňujúcich návrhov uvedených v tejto správe a prednesených v rozprave.

 Spoločná správa výborov Národnej rady Slovenskej republiky o prerokovaní vládneho návrhu zákona o ochrane pred povodňami (tlač 1229) vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 503 z 1. decembra 2009.

 V citovanom uznesení výboru poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ju podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Jozef **Ď u r a č k a** v. r.

predseda výboru